  Майя Бывальцева Коньывуонлэн куинетӥ арняяз финн-угор росси улосвылъёсын но кунъёсын Ӵыжы-выжы финн-угор калыкъёслэсь нуналъёссэс пусъё. Удмуртиысь Калыкъёслэн эшъяськон юртсы солы сӥзем «О финно-угорских народах за одну минуту» флешмоб ялӥз, ивортэ ужъюртлэн пресс-службаез. Удмуртиын но Россилэн палэназ улӥсь финн-угор выжыысь потэм муртъёс одӥг минутскын ӵыжы-выжыоссэс ӟечкыланы, асьсэ калыксы но тужгес тунсыко йылолзы сярысь вераны кулэ. Дась ужъёсты 22-тӥ коньывуонозь omfus@mail.ru электрон почтае келяно. Видеоез Калыкъёслэн эшъяськон юртсылэн «ВКонтакте» но «Интсаграм» мерлыко вотэсъёсысь огинъёсаз поттозы. Нырысетӥез ролик, удмуртъёс сярысь, дась ни. Тодэ вайытом, Удмуртиын гуртын улӥсь нылкышноос понна туспуктэмъёсъя вожвылъяськон ялӥзы.   Тегъёс: Мерлык Ижкар Удмуртия удмуртъёс Калыкъёслэнэшъяськонюртсы финн-угоркалыкъёс  